PATVIRTINTA

Vilniaus universiteto Studentų atstovybės Parlamento

2018 m. \_\_\_\_\_\_\_\_\_\_\_ mėn. \_\_ d. nutarimu

VILNIAUS UNIVERSITETO STUDENTŲ ATSTOVYBĖS

PROGRAMOS „BE ETIKEČIŲ“  
 NUOSTATAI

**1. BENDROSIOS NUOSTATOS**

* 1. **Vilniaus universiteto Studentų atstovybės programa „Be etikečių“ yra Vilniaus universiteto Studentų atstovybės struktūrinis vienetas, neturintis juridinio asmens teisių, kurio tikslas ir pagrindinė funkcija yra** didinti VU bendruomenės atvirumą skatinant jai priklausančių mažumų (religinių, rasinių, seksualinės orientacijos, tautinių, socialinės padėties ir kitų) visavertį įtraukimą į Universiteto ir visuomenės gyvenimą.
  2. **Šiuose nuostatuose vartojamos sąvokos ir santrumpos:** 
     1. **VU – Vilniaus universitetas;**
     2. **VU studentas – asmuo, įrašytas į VU studentų registrą ir studijuojantis pagal nuosekliųjų studijų programą;**
     3. **VU SA – Vilniaus universiteto Studentų atstovybė;**
     4. **„Be etikečių” – VU SA programa “Be etikečių”**
     5. **VU SA programos „Be etikečių“ narys – studentas, įrašytas į VU SA programos „Be etikečių“ narių sąrašus;**
     6. **Prezidentas – VU SA prezidentas;**
     7. **Parlamentas – VU SA parlamentas;**
     8. **Vadovas – VU SA programos „Be etikečių“ vadovas;**
     9. **Nuostatai – VU SA programos „Be etikečių“ nuostatai;**
     10. **Įstatai – VU SA įstatai;**
     11. **Vidaus darbo taisyklės – VU SA programos „Be etikečių“ Vidaus darbo taisyklės;**
     12. **Darbo reglamentas – VU SA darbo reglamentas;**
     13. **Metai – kalendoriniai metai;**
     14. **Diena – kalendorinė diena.**
  3. **„Be etikečių“ simbolika:**



**2. „BE ETIKEČIŲ“ VEIKLOS TIKSLAI**

1. **„Be etikečių“ tikslai:** 
   1. skatinti VU bendruomenėje esančių socialiai pažeidžiamų asmenų, grupių integraciją į VU bendruomenę;
   2. prisidėti prie VU bendruomenės narių psichologinės sveikatos gerinimo ir emocinio raštingumo vystymo;
   3. skatinti pagarbą žmogaus teisėms bei socialiai pažeidžiamoms grupėms Vilniaus universiteto bendruomenėje;
   4. **skatinti studentų tarpusavio bendravimą ir bendradarbiavimą;**
   5. **prisidėti prie VU studentų socialinės gerovės užtikrinimo;**
   6. **ugdyti studentų socialinę atsakomybę ir pilietiškumą;**
   7. **organizuoti turiningą VU studentų laisvalaikį ir skatinti kultūrinę veiklą;**
   8. **skleisti informaciją apie „Be etikečių“ veiklą VU bendruomenei bei Lietuvos Respublikos organizacijoms;**
   9. bendradarbiauti su kitomis VU veikiančiomis studentų organizacijomis.

**3. „BE ETIKEČIŲ“ VEIKLA**

1. **„Be etikečių“ savo veikloje vadovaujasi Lietuvos Respublikos Konstitucija, įstatymais, taip pat VU SA Įstatais, Darbo reglamentu, „Be etikečių“ nuostatais, Vidaus darbo taisyklėmis bei kitais teisės aktais.**
2. **„Be etikečių“ veikla grindžiama pagarbos žmogaus teisėms, teisėtumo, demokratijos, teisingumo, sąžiningumo, protingumo, veiklos viešumo, skaidrumo, atsakomybės, kolegialumo ir savivaldos principais.**
3. **Visa „Be etikečių“ veikla pagrįsta šiuose nuostatuose įtvirtintų tikslų įgyvendinimu. Veikla, nesusijusi su šiuose nuostatuose keliamų tikslų įgyvendinimu, negalima.**
4. **„Be etikečių“ Vidaus darbo taisyklės privalo būti suderintos su Parlamento Teisės darbo grupe.**

**4. „BE ETIKEČIŲ“ NARIAI**

1. **Narystė „Be etikečių” grindžiama savanoriškumo ir lygiateisiškumo principu.**
2. **Ne mažiau nei ¾ „Be etikečių“ narių turi būti VU studentai.**
3. **„Be etikečių“ nariu tampama Vidaus darbo taisyklių numatyta tvarka.**
4. **Nario mokestis mokamas tik tada, jei toks mokestis yra patvirtintas Parlamento. Kitokie privalomi mokesčiai, susiję su naryste „Be etikečių“, draudžiami.**
5. **„Be etikečių“ sudaro ir tvarko savo narių sąrašą Vidaus darbo taisyklių nustatyta tvarka.**
6. **Narystė „Be etikečių“ baigiasi nuo tos dienos, kai atsiranda viena iš šių aplinkybių:**

**4.6.1. Nariui pateikus rašytinį prašymą nutraukti narystę Vadovui, Prezidentui ar kitam Vadovo ar Prezidento įgaliotam asmeniui;**

**4.6.2. Kitais VU SA Įstatų, „Be etikečių“ Vidaus darbo taisyklių ir Lietuvos Respublikos įstatymų numatytais pagrindais.**

1. **„Be etikečių“ Vadovas turi teisę išbraukti „Be etikečių“ narį iš „Be etikečių“ narių sąrašo esant bent vienai iš šių aplinkybių:**

**4.7.1. už sistemingą, tyčinį savo pareigų nevykdymą esant neabejotiniems įrodymams;**

**4.7.2. pažeidus VU akademinės etikos kodeksą;**

**4.7.3. kilus pagrįstiems įtarimams, kad „Be etikečių“ narys naudojasi „Be etikečių“, VU SA vardu ar turtu siekdamas asmeninės naudos.**

1. **„Be etikečių“ nario narystė nutraukiama Vidaus darbo taisyklių nustatyta tvarka.**
2. **„Be etikečių“ nario teisės:**

**4.9.1. dalyvauti „Be etikečių“ veikloje;**

**4.9.2 teikti siūlymus, klausimus „Be etikečių“ ar kitoms VU SA institucijomis dėl jų veiklos ir gauti motyvuotus atsakymus;**

**4.9.3. laisvai išstoti ar laikinai sustabdyti savo narystę „Be etikečių“;**

**4.9.4. kitas teises, kurios neprieštarauja Lietuvos Respublikos teisės aktams, VU Statutui, VU SA Įstatams.**

1. **„Be etikečių“ nario pareigos:**

**4.10.1. laikytis šių nuostatų, VU SA Įstatų, Darbo reglamento, Vidaus darbo taisyklių, VU Statuto ir kitų Lietuvos Respublikos teisės aktų;**

**4.10.2. mokėti nario mokestį, jeigu toks mokestis yra patvirtintas Parlamento;**

**4.10.3. vykdyti VU SA, „Be etikečių“ valdymo ir kontrolės institucijų sprendimus;**

**4.10.4.kitos pareigos:**

**4.10.4.1. būti lojaliam „Be etikečių“ bei laikytis konfidencialumo;**

**4.10.4.2. vengti situacijos, kai asmeniniai interesai prieštarauja ar gali prieštarauti VU SA ar „Be etikečių” interesams;**

**4.10.4.3. nepainioti VU SA, „Be etikečių“ turto su asmeniniu turtu arba naudoti jo ar informacijos, kurią gauna būdamas „Be etikečių“ nariu, asmeninei ar trečiojo asmens naudai gauti;**

**4.10.4.4.privalo pranešti Vadovui apie aplinkybes, nurodytas 4.10.4.2 - 4.10.4.3 punktuose bei nurodyti jų pobūdį ir vertę.** Ši informacija turi būti pateikta raštu arba įrašyta į atitinkamo „Be etikečių“ ar VU SA organo posėdžio protokolą;

**4.10.4.5. VU SA programos „Be etikečių“ narys gali inicijuoti sandorį su juridiniu asmeniu, kurio valdymo organo narys jis yra. Apie galimą interesų konfliktą jis privalo nedelsdamas pranešti Vadovui.**

**4.11.5. „Be etikečių“ narys, nevykdantis ar netinkamai vykdantis pareigas, numatytas šiuose nuostatuose, Vidaus darbo taisyklėse ir VU SA Įstatuose, privalo visiškai atlyginti padarytą žalą, jei įstatymai, VU SA Įstatai ar šie nuostatai nenumato kitaip.**

**5. „BE ETIKEČIŲ“ STRUKTŪRA**

1. **„Be etikečių“ siekdama bendrų veiklos tikslų ir uždavinių realizavimo, įgyvendina VU SA valdymo institucijų sprendimus.**
2. **„Be etikečių“ struktūra:** 
   1. **Vadovas;**
   2. **Koordinatoriai;**
   3. Kiti suformuoti organai.

**6. VADOVAS**

* 1. **Vadovas yra atsakingas už „Be etikečių“ veiklą.**
  2. **Vadovą vienerių metų kadencijai skiria Prezidentas.**
  3. **Vadovas tiesiogiai atskaitingas Prezidentui.**
  4. **Vadovo kompetencija:**
     1. **organizuoti „Be etikečių“ veiklą;**
     2. **įgyvendinti programos, Prezidento ir kitų valdymo institucijų sprendimus, nutarimus;**
     3. **užmegzti kontaktus, palaikyti ryšius ir bendradarbiauti su VU veikiančiomis studentų organizacijomis, prieš tai savo veiksmus suderinus su Prezidentu;**
     4. **sudaryti ir atnaujinti „Be etikečių” narių sąrašą;**
     5. **ne rečiau kaip kartą per pusmetį teikti veiklos ir finansinę ataskaitą Prezidentui;**
     6. **ne rečiau kaip kartą per metus teikti veiklos ataskaitą Parlamentui;**
     7. kitos specifinės pareigos:

**6.4.7.1** **kitos teisės ir pareigos, numatytos VU SA programos „Be etikečių“ Vidaus taisyklėse, VU SA Įstatuose, šiuose nuostatuose bei kituose Lietuvos Respublikos teisės aktuose.**

* 1. **„Be etikečių“ Vadovas sprendimus, susijusius su finansinių lėšų paskirstymu, priima tik suderinęs su Prezidentu. Kiti sprendimai, susiję su „Be etikečių“ veiklos tęstinumu, priimami šių nuostatų numatyta tvarka.**
  2. **Jei Vadovas dėl svarbių priežasčių negali atlikti savo pareigų, jo pareigas laikinai eina jo įgaliotas „Be etikečių“ narys. Kai Vadovas negali suteikti šių įgaliojimų, tai atlieka Prezidentas.**
  3. **Vadovo atstatydinimą gali inicijuoti Prezidentas, pritarus daugiau kaip 2/3 Parlamento posėdyje dalyvaujančių narių.**

**7. KOORDINATORIAI**

1. **Koordinatorius vienerių metų kadencijai skiria Vadovas;**
2. **Koordinatoriai yra tiesiogiai pavaldūs Vadovui;**
3. **Koordinatorių kompetencijos:**
   1. Koordinuoti savo srities darbą;
   2. Teikti grįžtamąjį ryšį vadovui;
   3. Rengti savo srities veiklos ataskaitą;
   4. Dalyvauti koordinatorių susirinkimuose;
   5. Užmegzti kontaktus, palaikyti ryšius ir bendradarbiauti su VU veikiančiomis studentų organizacijomis;
   6. kitos teisės ir pareigos, numatytos Vidaus darbo taisyklėse, Įstatuose, šiuose Nuostatuose bei Lietuvos Respublikos teisės aktuose.

**7.4. Koordinatoriai Vadovui gali teikti pasiūlymus, susijusius su finansinių lėšų paskirstymu. Kiti sprendimai, susiję su „Be etikečių“ veiklos tęstinumu, priimami šių Nuostatų numatyta tvarka.**

**7.5. Koordinatorių atstatydinimą gali inicijuoti „Be etikečių“ Vadovas.**

**8. NUOSTATŲ KEITIMAS IR PAPILDYMAS**

* 1. **Jei Įstatai nenustato kitaip, šie nuostatai keičiami ir pildomi pagal šias taisykles:**
     1. **Nuostatus keičia ir papildo tik Parlamentas, pritarus daugiau kaip 1/2 posėdyje dalyvaujančių Parlamento narių;**
     2. **Nuostatų keitimo projektą gali pateikti „Be etikečių“ Vadovas arba ne mažiau kaip 1/10 „Be etikečių“ narių;**
     3. **Pasiūlymus keisti nuostatus taip pat gali teikti VU SA Prezidentas arba ne mažiau kaip 1/5 VU SA Parlamento narių;**
     4. **Nuostatų pakeitimo projektas Parlamentui turi būti pateiktas raštu;**
     5. **Parlamentas ne vėliau kaip per 1 mėn. nuo nuostatų pakeitimo projekto pateikimo dienos pradeda svarstyti Nuostatų pakeitimo projektą ir teikia išvadas;**
     6. **Nuostatai, taip pat jų pakeitimai ir papildymai įsigalioja tik patvirtinus juos Parlamente.**
  2. **Nuostatų** **paryškintos normos yra imperatyvios ir „Be etikečių“ organų sprendimu negali būti pakeistos.**

**9. „BE ETIKEČIŲ“ PABAIGA, STATUSO PAKEITIMAS**

1. **„Be etikečių“ veiklos pabaiga bei statuso pakeitimas siejamas tik su šiomis aplinkybėmis:** 
   1. **„Be etikečių“ Vadovo sprendimas, patvirtintas Parlamento sprendimu 2/3 posėdžio dalyvių balsų dauguma;**
   2. **atitinkamos VU SA institucijos sprendimas esant VU SA Įstatuose numatytiems atvejams;**
   3. **Prezidento ir Parlamento pirmininko bendru teikimu, Parlamento sprendimu 2/3 posėdžio dalyvių balsų dauguma;**
   4. **Lietuvos Respublikos įstatymuose numatyti pagrindai.**